ร้านนี้เป็นร้านที่เพื่อนแนะนำมาว่า เป็นร้านชาบูในแบบที่ไม่เหมือนใคร ซึ่งเมื่อได้มาเห็นครั้งแรกก็รู้สึกแปลกใจอยู่ไม่น้อย เพราะร้านค่อนข้างเล็กมาก คือตึกแถวเพียงห้องเดียว แต่เขาก็ตกแต่งได้ดี กระทัดรัด เรียบร้อย และสะอาดมาก ทั้งในตัวร้าน ครัว และห้องน้ำ โต๊ะอาหารที่ค่อนข้างเล็กก็แก้ไขโดยใช้ถาดเสริฟแบบเป็นชั้นๆ ทำให้ประหยัดพื้นที่ได้มาก เมนูมีทั้งแบบเป็นชุดและแบบแยกสั่ง  ทั้ง  เนื้อ/หมูสไลต์  เบคอน  ตับ  ผัก  เต้าหู้  และอื่นๆ อีกมามายในส่วนรสชาตินั้นจัดว่าอร่อยไม่แพ้ร้านสุกี้หรือร้านชาบูใหญ่เลย ที่แปลกกว่าที่อื่นก็คงจะเป็น หมูบดใส่หลอดฉีดยา เพื่อให้ทำเป็นหมูเส้นชาบู และหมูบดใส่กระบอกไม้ไผ่ เพื่อให้ปั้นเป็นหมูก้อนในชาบู สำหรับน้ำซุปนั้น เขามีให้เลือกสามแบบคือ น้ำซุปชาบู น้ำซุปสุกี้ และน้ำซุปกะเพราที่รสชาติจัดจ้านจริงๆ นอกจากนี้ทางร้านเขายังมีข้าวผัดกระเทียม สาหร่ายยำ และอีกหลายเมนูให้เราสามารถือกได้ รวมถึงไอสครีมชาเขียวที่อร่อยมากทีเดียว